wickkiey/tamil-wikipedia-chunked huggingface dataset:
# பொன்னீலன்

## இலக்கியத் துறையில்

நெல்லையில் இருந்த நாட்களில் தி. க. சிவசங்கரன் இவருக்கு நெருக்கமானார். தாமரை இதழின் ஆசிரியப்பொறுப்பில் இருந்த அவர் பொன்னீலனை சிறுகதைகள் எழுதும்படி தூண்டினார். முதல் சிறுகதைத் தொகுதி 'ஊற்றில் மலர்ந்தது' 1978ல் வெளிவந்தது. ஆயினும் பொன்னீலனை இலக்கிய கவனத்துக்குக் கொண்டுவந்தது 1976ல் வெளிவந்த 'கரிசல்' என்ற நாவலே. இது பொன்னீலன் அப்போது பணியாற்றிவந்த கோயில்பட்டி மக்களையும் நிலத்தையும் சித்தரிக்கும் 'சோஷலிச யதார்த்தவாத' நாவலாகும்.  
பொன்னீலனின் பெரும் படைப்பு 1992ல் வெளிவந்த 'புதிய தரிசனங்கள்' என்ற இரண்டு பாக நாவல். இந்திரா காந்தி அமுல்படுத்திய நெருக்கடிநிலைக் காலத்தைச் சித்தரிக்கும் இந்நாவல் ஜனநாயகத்தின் வேர்களைத் தேடும்படைப்பு. அக்காலத்தில் பொன்னீலனின் கட்சி எடுத்த நெருக்கடி நிலைத் தரவு நிலைப்பாட்டை மிகக் கடுமையாக விமரிசிக்கும் படைப்பும் கூட.  
பொன்னீலன் 1994 ம் வருடத்திற்கான சாகித்ய அக்காதமி விருதைப் புதிய தரிசனங்கள் நாவலுக்காகப் பெற்றார். பொன்னீலனின் 'உறவுகள்' என்ற சிறுகதை மகேந்திரனால் 'பூட்டாத பூட்டுகள்' என்ற பெயரில் திரைப்படமாக வெளிவந்தது. தமிழ்நாடு கலை இலக்கியப் பெருமன்றத்தின் தலைமைப் பொறுப்பில் நீண்ட காலமாகப் பணியாற்றி வருகிறார்.
# பொன்னீலன்

## படைப்புகள்

### புதினங்கள்

- கரிசல்
- கொள்ளைக்காரர்கள்
- புதிய தரிசனங்கள்
- தேடல்
- மறுபக்கம்
- பிச்சிப் பூ
- புதிய மொட்டுகள்
- ஊற்றில் மலர்ந்தது
# பொன்னீலன்

## படைப்புகள்

### சிறுகதைகள்

- இடம் மாறிவந்த வேர்கள்
- திருமணங்கள் சொர்க்கத்தில் நிச்சயிக்கப்படுகின்றன
- உறவுகள்
- புல்லின் குழந்தைகள்
- அன்புள்ள
- நித்யமானது
- சக்தித்தாண்டவம் (தொகுப்பாளர் அழகு நீலா)
- பொட்டல் கதைகள்
- அத்தானிக் கதைகள்
# பொன்னீலன்

## படைப்புகள்

### கட்டுரைகள்

- புவி எங்கும் சாந்தி நிலவுக ( 10.09. 85 முதல் 02. 10.85 வரையிலான சமாதான யாத்திரை அனுபவங்களின் தொகுப்பு)
- தற்காலத் தமிழிலக்கியமும் திராவிட சித்தாந்தங்களும்
- முற்போக்கு இலக்கிய இயக்கங்கள்
- சுதந்திர தமிழகத்தில் கலை இலக்கிய இயக்கங்கள்
- சாதி மதங்களைப் பாரோம்
- தாய்மொழிக் கல்வி
- தமிழ்நாடு கலை இலக்கியப் பெருமன்ற வரலாறு
- தெற்கிலிருந்து ( வாழ்க்கை வரலாறு கட்டுரைகள்)
- தமிழ் நாவல்கள்
# பொன்னீலன்

## படைப்புகள்

### வாழ்க்கை வரலாறுகள்

- ஜீவா என்றொரு மானுடன்
- தவத்திரு குன்றக்குடி அடிகளார் தமிழகத்தின் ஆன்மீக வழிகாட்டி
- வைகுண்டர் காட்டும் வாழ்க்கை நெறி
- ஒரு ஜீவநதி
- தொ. மு. சி, ரகுநாதன் (இந்திய இலக்கியச் சிற்பிகள்)
# பொன்னீலன்

## படைப்புகள்

### தொகுத்தவை

- ஜீவாவின் சிந்தனைகள்
- ப. ஜீவானந்தம் நூல் திரட்டு
# சலில் சௌதுரி

**சலில் சௌதுரி** (*Salil Chowdhury*, ; 'சொலில் சௌதுரி'; 19 நவம்பர் 1923 – 5 செப்டம்பர் 1995) இந்திய இசையமைப்பாளரும், கவிஞரும், எழுத்தாளரும் ஆவார். இவர் வங்காள மொழி, இந்தி, மற்றும் மலையாளத் திரைப்படங்களுக்கு இசையமைத்துள்ளார்.
# சலில் சௌதுரி

## இளமைப் பருவம்

சலீல் சௌதுரி மேற்கு வங்கத்தில், இருபத்துநான்கு பர்கானா மாவட்டத்தில் இன்று சுபாஷ் கிராம் என்றழைக்கப்படும் சிங்க்ரி போதா ஊரில் 1925 நவம்பர் 19 அன்று பிறந்தார். தன் இளமைப் பருவத்தை சலீல் சௌதுரி அசாமியத் தேயிலைத் தோட்டங்களில் கழித்தார். அஸாமிய தேயிலைத் தோட்ட ஊழியர்களின் பாடல்களும் அஸாமிய நாடோடிப் பாடல்களும் அவரை மிகவும் பாதித்துள்ளன. இசையார்வமுள்ள அவரது தந்தை பாக், பீத்தோவன், மொஸார்ட் போன்றவர்களின் இசைத் தட்டுகளைச் சேர்த்து வைத்திருந்தார். மேலை இசையில் சலீல் சௌதுரியின் ஈடுபாடு மிக இளம் வயதிலேயே உருவான ஒன்றாகும். மேலை இசையின் தாக்கமே கருவியிசைகளின் சாத்தியக்கூறுகளைப் பற்றியும் இசையில் ஒத்திசைவின் முக்கியத்துவத்தைப் பற்றியும் அவருக்கு கற்பித்தது. சலீல் சௌதுரியின் சாதாரண சினிமாப் பாடல்கள் கூட அவற்றின் ஒத்திசைவு மிக்க அமைப்புக்காகக் கவனிக்கத் தக்கவை. இந்துஸ்தானி இசையைத் தன் தந்தையிடமிருந்தும் அண்ணனிடமிருந்தும் கற்றார். சிறுவயதிலேயே அவர் ஒரு நாடோடி. அந்த அலைச்சல், வங்க பழங்குடி இசையையும் அவருக்குப் பழக்கப்படுத்தியது. சலீல் சௌதுரியின் இசையில், மேலை இசையும் நாட்டுப்புற இசையும் சரியான விகிதத்தில் கலந்து அதனை அழகூட்டின.
# சலில் சௌதுரி

## அரசியல் ஆர்வம்

பட்டப் படிப்புக்காகக் கல்கத்தா வந்த சலீல் சௌதுரி அன்றைய அரசியல் அலையால் ஈர்க்கப்பட்டு மார்க்ஸியரானார். 1946 ல் அவர் பாரதிய ஜன நாட்டிய சங்கம் என்ற அமைப்புக்காக பாடல்களை எழுதி இசையமைக்க ஆரம்பித்தார். அக்காலத்தைய சுதந்திர தாகத்தையும் உழைக்கும் மக்களின் எழுச்சியையும் பதிவு செய்ததன் மூலம் அப்பாடல்கள் வங்கக் கலாச்சாரத்தில் அழியா இடம்பெற்றன. 'பிஜார்பதி டொமர் பிஜார்' . 'ரன்னீர்', 'அபாக் ப்ரொதிபி' முதலியவை சலீல் சௌதுரியின் வார்த்தைகளிலேயே 'நம்பிக்கையின், விழிப்புணர்வின் பாடல்களாக' அமைந்தவை. தன் 20 வயதில் அவர் ஹேமந்த் குமார் பாடிய 'காயார் போது ' என்ற பாடலை இசையமைத்து வங்க இசையில் புதிய அலையை உருவாக்கினார். 'ப'ல்கீர் கான்' என்ற பெயரில் வந்த அவரது புதியவகைப் பாடல்கள் வங்க இசையின் அடுத்த கட்டத்தை உருவாக்கின
# சலில் சௌதுரி

## இசைத் திறமை

இசையை கோர்ப்பதில் சலீல் சௌதுரி செய்த சோதனைகளை அன்றுவரை இந்திய இசையில் எவருமே செய்தது இல்லை. பல்வேறு பாடகர்களை பலவிதமான மெட்டுக்களில் பாடச் செய்து அவற்றை இசையொருமையுடன் கோர்த்து பாடல்களை அமைக்கும் அவரது முறை அவரது திறமையின் சிறந்த எடுத்துக்காட்டு ஆகும் . அவரே பாடல்களை எழுதி அவரே இசையமைத்து அவரே பின்னணி இசையை நடத்தி அனைத்து நுட்பங்களுடன் அவரே பதிவும் செய்வார். அவர் ஒரு மிகச் சிறந்த இசை நடத்துநர்.  
நூற்றுக்கணக்கான வங்க இசைப் பாடல்களை அமைத்த சலீல் சௌதுரி 41 வங்க திரைப்படங்களுக்கும் இசையமைத்துள்ளார். அவரது முதல் படம் பரிபர்த்தன் [மாற்றம்] 1949 ல் வந்தது. 1994ல் வந்த' மகாபாரதி 'அவரது கடைசி வங்க திரைப்படம். அவரது வங்கப்பாடல்கள் அனைத்துக்கும் பெரும்பாலும் அவரே பாடல்களையும் எழுதினார். பிமல் ராய் 1954ல் சலில் சௌதிரியின் கதையான 'ரிக்ஷாவாலா'வை இந்தியில் 'தோ பிகா ஜமீன்' என்றபேரில் சினிமாவாக எடுத்தபோது சலீல் சௌதுரி அதற்கு இசையமைத்து இந்தியில் நுழைந்தார். அப்படம் 1954ல் கேன்ஸ் திரைப்படவிழாவில் சிறப்பு ஜூரி பரிசு பெற்றது. ஆயினும் அப்படத்தின் அழியாப் புகழ்பெற்ற பாடல்களான' தர்த்தி கஹே புகார்' , 'ஹரியாலா சவான்', 'ஜாரே 'போன்றவை இந்தியாவெங்கும் விரிவாகக் கவனிக்கப்பட்டன
# சலில் சௌதுரி

## இந்தித் திரைப்படங்கள்

அதன்பின் சலீல் சௌதுரி இந்தி திரையிசையை மாயம் போல ஆக்கிரமித்துக் கொண்டார். பிராஜ் பாபு, நௌகரி, அமானாத், டாங்கேவாலி, வாஸ், பரிவார், ஜாக்டே ரகோ, அபராதி கௌன், ஏக் காவ் கி கஹானி, லால் பத்தி, முசா•பர், ஜமானா முதலியவை பெரும் புகழ்பெற்ற படங்கள். இப்படங்களின் பாடல்கள் இன்றும் வாழ்கின்றன. 1958 ல் மதுமதி படத்தில் வந்த 11 பாடல்களும் இந்தி இசையுலகை அதிரச் செய்தபோது சலீல் சௌதுரியின் அலை உச்சத்தை அடைந்தது. ' ஜா ரெ பர்தேசி' என்றபாடல் இந்திய இசையின் மிக மிக முக்கியமான ரொமாண்டிக் பாடல் எனலாம். 'சுஹானா ச•பர் ', 'தில் தடப் தடப் கெ 'முதலியவை இன்றும் மீண்டும் மீண்டும் கேட்கப்படுகின்றன. பரக் , உஸ்னே கஹா தா , சாயா , மாயா, காபூலிவாலா, னந்த், மேரே அப்னே, ரஜ்னிகந்தா , சோட்டி சி பாத், ஜீவன் ஜோதி, மிருகயா, னந்த் மகால் கியவை தொடர்ந்து வந்த இசை வெற்றிப்படங்கள். 1994ல் சுவாமி விவேகானந்தா படத்துக்கு இசையமைத்தபடி சலீல் சௌதுரி தன் இந்திப் பட வரிசையை முழுமை செய்தார்.
# சலில் சௌதுரி

## மலையாளத் திரைப்படங்கள்

தமிழ்நாட்டினர் சலில் சௌதிரியின் இசையை 'செம்மீன்' மலையாளப் படத்தின் பாடல்களின் வழியாகத்தான் உடனடியாக அடையாளம் கண்டுகொள்வார்கள். 'கடலினக்கர போணோரே', 'மானச மைனே வரூ' போன்ற பாடல்கள் அரை நூற்றாண்டு காலம் தமிழ் நாட்டையும் வசீகரித்தவை. இன்றும் கேரளத்தைப் போலவே தமிழ்நாட்டுக் கடற்கரையிலும் பலசமயம் அப்பாடல்களின் இசையே மீனவர்களின் இசையாக அறியப்படுகிறது. பிற்பாடு கடற்கரை சார்ந்த படங்களுக்குப் போடப்பட்ட பாடல்களில் எல்லாம் அவற்றின் சாயல் உள்ளது. அவற்றை அமைத்த சலீல் சௌதுரி ஒரு வங்காளி. சலீதாவின் இசையின் தனித்தன்மையைப் புரிந்துகொள்ள முக்கியமான தொடக்கப்புள்ளி இது. அவரது மெட்டுகள் அனைத்துமே அனேகமாக பற்பல இந்திய மொழிகளுக்கு மீண்டும் மீண்டும் போடப்பட்டவை. வங்கத்து மழைப்பாடல் மலையாள இரவு விடுதிப் பாடலாகும். இந்தியில் அது சோகப் பாடலாகலாம் . கலாச்சாரத்தின் சாரத்திலிருந்து பிறக்கும் இசைக்கு அனைத்து கலாச்சாரங்களையும் கடந்து மேலே நிற்கும் ஒரு பொது வெளியில் ஒளிவிட முடியும் என்று நிரூபித்தவர் சலீல் சௌதுரி.  
இன்றைய இந்திய திரையிசையின் அனைத்து பாணிகளிலும் ஆழமாக ஊடுருவிய தனித்துவம் மிக்க இசை மரபுக்கு சொந்தக்காரர் சலீல் சௌதுரி. மொழியின் எல்லைகளைக் கடந்து நிலவியல் தனித் தன்மைகளைக் கடந்து இந்தியத் துணைக்கண்டத்தின் பல்வேறு உணர்ச்சிகரங்களின் தருணங்களை இசையில் பதிவுசெய்தது அவரது பாணி. லதா மங்கேஷ்கர் முதல் ராஜ் கபூர் வரை திரையுலகின் முதல்வர்கள் அவரை ' எக்காலத்திற்கும் உரிய திரையிசை மேதை ' என்று புகழ்ந்தனர். இசையமைப்பாளர்களான சங்கர் ஜெய்கிஷன் முதல் இஸ்மாயில் தர்பர் வரையிலானவர்கள் அம்மேதையின் இசையில் உணர்ச்சிகளுடன் கருவிகளின் இசையை இணைக்கும் அமைப்புமுறையை கண்டு பிரமித்துப் பாராட்டினர். ஆகவேதான் சலீல் சௌதுரி வங்க இசையில் தாகூருக்குப் பின்பு உருவான மிகப்பெரிய அலையை உருவாக்கியவர் என்று கருதப்படுகிறார்.  
சலீல் சௌதுரி இசையமைக்கத் தொடங்கியது 60 ஆண்டுகளுக்கு முன்பு. வங்காளம், இந்தி, மலையாளம்,. தமிழ், கன்னடம், தெலுங்கு, மராத்தி, குஜராத்தி, ஒரியா, அஸாமியம் என ஏறத்தாழ எல்லா இந்திய மொழிகளிலும் சலீல் சௌதுரி இசையமைத்துள்ளார். அவர் அடிபப்டையில் ஒரு கவிஞர், பாடலாசிரியர், எழுத்தாளர், நாடகாசிரியர் அத்துடன் வங்கத்தின் முக்கியமான அரசியல் செயல்வீரரும்கூட . மார்க்ஸியராக இருந்த சலீல் சௌதுரி அரசியல் போராட்டத்தில் சிறைவாசமும் அனுபவித்திருக்கிறார்.
# சலில் சௌதுரி

## தமிழ்த் திரையிசையில் சவுதிரியின் பங்கு

இன்றைய தமிழ்த் திரைப்பட இசைக்கு உண்மையான முன்னோடி சலீல் சௌதுரி என்றால் அது மிகையல்ல. அவர் குறைவாகவே தமிழில் இசையமைத்திருக்கிறார். ஆனால் இன்றைய திரையிசையின் இரு பெரும் சக்திகளான இளையராஜா , ஏ. ஆர். ரஹ்மான் ஆகிய இருவருமே சலீல் சௌதுரியின் வழிவந்தவர்கள்தான் . இளையராஜா சலீல் சௌதுரியின் குழுவில் கித்தாரும் காம்போ ஆர்கனும் வாசிப்பவராக அறிமுகமானவர். அவரிடம் சலீல் சௌதுரியின் செல்வாக்கு நேரடியானது. அவரது கணிசமான பாடல்கள் சலீல் சௌதுரியின் பாணியை அப்படியே பின்பற்றுபவை. நாட்டாரிசையை மேலையிசையுடன் பிணைத்தல், பின்னணி இசையை பாடலுடன் பிரிக்கமுடியாதபடி பின்னி விரித்தல் போன்றவை அவர் சலீல் சௌதுரியிடமிருந்து கற்றுக் கொண்டவை. தான் சலீல் சௌதுரியின் ஒரு பெரும் ரசிகன் என்பதை இளையராஜா எப்போதுமே சொல்வதுண்டு. ராஜாவின் விரிவான பின்னணி இசை அமைப்பு முறைகள் [ chord progressions, choral background arrangements] மற்றும் இணை மெட்டைத் [ parallel melody/ obligato ] திறம்படப் பயன்படுத்தும் முறை ஆகியவை சலில் சௌதுரியின் பாணியிலிருந்து கற்றுகொண்டவை  
ஏ. ஆர். ரஹ்மானின் தந்தை ஆர். கே. சேகர் சலீல் சௌதுரியின் குழுவில் பணியாற்றியவர். அதே பாணியில் பல படங்களுக்கு இசையமைத்தவர். ரஹ்மானின் பல அடுக்குகளிலான பின்னணி இசை நகர்வுகள் சலீல் சௌதுரியின் பாணி தான்.
# சலில் சௌதுரி

## தமிழ்த் திரைப்படங்களில் சவுதிரி

சலீல் சௌதுரி 1971ல் உயிர் என்ற படத்துக்கு பின்னணி இசையமைத்தார். செம்மீன் இயக்குநரான ராமுகாரியட் தன் கரும்பு என்ற தமிழ் படத்துக்கு இசையமைக்க 1972 ல் சலீல் சௌதுரிவை அழைத்தார். அப்படம் பின்பு கைவிடப்பட்டது. ஆனால் அதில் உள்ள 'திங்கள் மாலை வெண்குடை' 'கண்ணே கண்மணியே' போன்ற பாடல்கள் எழுபதுகளில் இலங்கை வானொலியில் மிகப் பிரபலமாக இருந்தன. 1978ல் கமல்ஹாசன் நடித்த மலையாள படமான மதனோத்சவம் தமிழில் பருவ மழை என்றபேரில் மொழிமாற்றம் செய்யப்பட்டபோது சலீல் சௌதுரியின் 'மாடப்புறாவே வா' ' தேன்மலர் கன்னிகள் ' 'கலைமகள் மேடை நாடகம்' 'அங்கே செங்கதிர்' போன்ற அரிய மெட்டுகள் இங்கே பிரபலமடைந்தன.  
1977 ல் பாலுமகேந்திரா கன்னடத்தில் கமல்ஹாசன் நடிப்பில் கோகிலா படத்தை இயக்கியபோது அதற்கு சலீல் சௌதுரி இசையமைத்தார். அவர் 1979ல் அழியாத கோலங்கள் தமிழில் இயக்கியபோது சலீல் சௌதுரி அதற்கும் இசையமைத்தார். அதில் உள்ள ' பூ வண்ணம் போல நெஞ்சம்' 'நாள் எண்ணும் பொழுது' போன்ற பாடல்கள் புகழ்பெற்றன.  
1980ல் சலீல் சௌதுரி இசையமைத்த 'தூரத்து இடிமுழக்கம்' அவரது கடைசி தமிழ்ப் படம். அதில் உள்ள 5 பாடல்கள் புகழ்பெற்றவை. 'மணிவிளக்கால் அம்மா' 'செவ்வெள்ளிபூவே' 'வலையேந்திச் செல்வோம்' ஆகியவற்றுடன் அதில் வரும் ஆங்கிலப்பாடலான 'There is a rainbow in the distant sky' யும் முக்கியமானது. ஆங்கிலப்பாடலை சலீல் சௌதுரியே எழுதினார். ஆனால் இப்படத்தில் வரும் 'உள்ளமெல்லாம் தள்ளாடுதே' என்றபாடல்தான் தமிழில் சலீல் சௌதுரியின் சிறந்த பாடல் எனலாம். ஆனால் அன்றைய சிவாஜி , எம். ஜி. ஆர் யுகத்தின் தேவைகளை மென்மையும் நுட்பமும்கொண்ட சலீல் சௌதுரியின் இசையால் நிறைவேற்ற முடியவில்லை. அவரது நேரடிப்பங்களிப்புத் தமிழில் குறைவே.  
ஒர் இசையமைப்பாளராக சலீல் சௌதுரியின் பங்களிப்பு நுட்பமாகப் பார்த்தால் மிகமிக ஆழமான ஒன்றாகும். இந்திய இசையானது லாபனையை மையமாகக் கொண்டது. நம் காதுகள் அப்படி இசை கேட்பதற்கு பழகிப் போனவை. இது பல நூற்றாண்டுகளாக நம்மில் ஊறிய விஷயம். சலீல் சௌதுரி மேலையிசையில் ஒருவித முழுமையை அடைந்திருந்த இசையொழுங்கை [Orchestra] நம் திரையிசையில் நிறுவினார். இன்று நாம் இளையராஜாவையோ ஆர். டி. பர்மனையோ ஏ. ஆர். ரஹ்மானையோ கேட்கும்போது சாதாரணமாகவே பின்னணி இசையையும் பின்னணி ஓசைகளையும் எல்லாம் இணைத்து நம் மனதில் ஒட்டுமொத்தமாக அவ்விசைக்கோலத்தை உருவாக்கிக் கொள்கிறோம் என்றால் அதற்கு அடித்தளமிட்டவர் சலீல் சௌதுரி தான். இது மேலையிசையில் உள்ள ஒரு சிறப்பம்சத்தை இந்திய இசையுடன் வெற்றிகரமாகப் பிணைத்ததன் மூலம் உருவானது. இன்று உள்ள எல்லா திரையிசைப் பாடல்களும் இப்படிப்பட்ட கலப்பிசை தான். ஒரு தேசத்தின் இசை ரசனையை மாற்றியமைப்பது என்றால் அது சாதாரணமான விஷயமல்ல . தணியாத புதுமை நாட்டமும் பல்வேறுபட்ட இசை மரபுகளில் பயிற்சியும் கொண்ட சலீல் சௌதுரி போன்ற மேதைகளினாலேயே அது நிகழ முடியும்.
# தேவதேவன்

**தேவதேவன்** என்ற புனைப்பெயரால் அறியப்பட்ட **பிச்சுமணி கைவல்யம்** ஒரு நவீனத் தமிழ் கவிஞர் ஆவார். பிச்சுமணி கைவல்யம் என்ற பெயரில் கதைகளையும் எழுதி வருகின்றார். இவர் எழுதிய *"தேவதேவன் கவிதைகள்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் புதுக்கவிதை எனும் வகைப்பாட்டில் பரிசு பெற்றிருக்கிறது.
# தேவதேவன்

## வாழ்க்கைச் சுருக்கம்

கைவல்யம் தூத்துக்குடியில் மே 5 1948 ஆம் ஆண்டு பிச்சுமணி -பாப்பாத்தி தம்பதியினருக்குப் பிறந்தார். ஈ. வெ. ராமசாமி இவருக்குக் கைவல்யம் என்ற பெயரை இட்டார். தேவதேவனின் பூர்வீக ஊர் கோவில்பட்டி அருகே உள்ள இ.ராஜாகோவில்.இவரது குலதெய்வம் செட்டியாபத்து சோலையப்பன் அனந்தம்மாள். அங்கு 'ஆத்தி' (பன்றி) வளர்த்து பலி தருவது உண்டு. எனவே, கடவுளுக்கு'ஆத்தியப்பன்' என்ற பெயரும் உண்டு
தேவதேவனின் தந்தை 19வது அகவையில் ராஜாங்கோயிலில் இருந்து தூத்துக்குடிக்கு பிழைப்புத் தேடி வந்தார் . தேவதேவன் என்ற கைவல்யம் இன்றளவும் அங்கேயே தான் தங்கியிருக்கிறார். பள்ளிப்படிப்பை முடித்தபின் கைவல்யம் ஒரு சிறு அச்சகம் ஒன்றை நடத்தி வந்தார். பின்னர் ஆசிரியர் படிப்பு முடித்து தூத்துக்குடியிலேயே ஆசிரியரானார். நகராட்சிப் பள்ளியில் இடைநிலை ஆசிரியராகப் பணியாற்றினார். 2005<nowiki/>ஆம் ஆண்டு ஆசிரியர் பணியிலிருந்து ஓய்வுப் பெற்றார். இவரது மனைவி சாந்தி , மகள் அம்ருதா ப்ரீதம் , மகன் அரவிந்தன்.
# தேவதேவன்

## எழுத்துலகம்

இளம்வயதில் மரபுக்கவிதைகள் எழுதிவந்த கைவல்யம் தோரோ, எமர்சன் ஆகியோரின் படைப்புகளால் கவரப்பட்டு நவீனக் கவிதைகளைப் புனையத் தொடங்கினார். குறுகிய காலம் கேரளத்தில் வாழ்ந்தபோது அங்கிருந்த இயற்கைக் காட்சிகளினால் ஆழ்மான மனநகர்வுக்கு உள்ளாகி நிறைய கவிதைகள் எழுதினார். இக் காலகட்டத்தில் அவர் சுந்தர ராமசாமி தன் வீட்டு மாடியில் நடத்திவந்த காகங்கள் என்ற இலக்கிய உரையாடல் அமைப்பில் நெடுந்தொலைவுப் பயணம் செய்து வந்து கலந்துக் கொள்வதுண்டு.  
கைவல்யத்தின் முதல்கவிதைத் தொகுப்பு *குளித்துக் கரையேறாத கோபியர்கள்* 1982 ஆம் ஆண்டு வெளிவந்தது. இரண்டாவது தொகுப்பு *மின்னற்பொழுதே தூரம்* பிரமிள் முன்னுரையுடன் வெளிவந்து கவிதை வாசகர்களால் கவனிக்கப்பட்டது. தொடர்ந்து 'மாற்றப்படாத வீடு' பிரமிள் முன்னுரையுடன் வெளிவந்தது. பெரும்பாலான கவிதைகளை தன் நண்பர்களான முத்துப்பாண்டி, லெனா குமார், காஞ்சனை சீனிவாசன் ஆகியோரின் உதவியுடன் அவரே வெளியிட்டு வந்தார். பின்னர் அவரது கவிதைகளைத் தமிழினி பதிப்பகம் வெளியிட தொடங்கியது. 2005 ஆம் ஆண்டு அவரது கவிதைகளுக்கான முழுத்தொகுப்பு *தேவதேவன் கவிதைகள்* என்ற பெயருடன் தமிழினி பதிப்பகத்தால் வெளியிடப்பட்டது. தேவதேவன் *கவிதைபற்றி* என்ற உரையாடல் நூலையும் *அலிபாபவும் மோர்ஜியானாவும்* என்ற நாடக நூலையும் எழுதி வெளியிட்டிருக்கிறார்.  
1970-80 களில் தூத்துக்குடியில் கலைப்படங்களுக்கான திரைப்படச் சங்கம் ஒன்றையும் நடத்திவந்தார்.
# தேவதேவன்

## விருதுகளும் திறனாய்வுகளும்

விஷ்ணுபுரம் விருது  
திருப்பூர் தமிழ்ச் சங்க விருது,  
லில்லி தேவசிகாமணி விருது,  
தேவமகள் அறக்கட்டளை விருது  
தமிழக அரசின் தமிழ்வளர்ச்சிக்கழக விருது  
விளக்கு விருது  
தூத்துக்குடி சாராள் -ராஜபாண்டியன் வாழ்நாள் இலக்கிய சாதனை விருது  
*திறனாய்வு*  
தேவதேவனைப் பற்றி ஜெயமோகன் முழுமையான திறனாய்வு நூல் ஒன்றை எழுதியிருக்கிறார். *நவீனத்துவத்திற்குப் பின் தமிழ்க் கவிதை-தேவதேவனை முன்வைத்து* என்ற அந்நூல் கவிதா பதிப்பகத்தால் 1998 ஆம் ஆண்டு வெளியிடப்பட்டது.  
தமிழினி வெளியீடாக ஜெ.ப்ரான்ஸிஸ் கிருபா இயக்கத்தில் தேவதேவனைப்பற்றி *யாதும் ஊரே யாதும் கேளிர்* என்ற செய்திப்படம் 2007 ஆம் ஆண்டு வெளியிடப்பட்டுள்ளது.
# தேவதேவன்

## கவிதை நடை

**தேவதேவன்** கவிதைகள் எளிய சிக்கலில்லாத மொழிநடையைக் கொண்டவை. இயற்கைசார்ந்த படிமங்களை உள்ளொடுங்கிய தத்துவ நோக்குடன் சொல்பவை. அவரது சிறந்த கவிதைகளில் மென்மையான இசை ஒழுங்கு காணப்படும். நவீன வாழ்க்கையின் அழகின்மையையும் இலக்கின்மையையும் விமர்சிக்கும் தேவதேவன் இயற்கையின் பேரழகையும் அதன் சாரமான கருணையையும் மீண்டும் மீண்டும் முன்வைக்கிறார். கவிதைக்கு புற அரசியல் தேவையில்லை, கவிதை தன்னளவிலேயே அரசியல்செயல்பாடுதான் என்று வாதிடும் தேவதேவன் தமிழக தலித்துக்கள் மீது தொடுக்கப்படும் அடக்குமுறைகளுக்கு எதிராக மிகுந்த உணர்ச்சிப் பங்குடன் கண்டனக் கவிதைகளை எழுதியுள்ளார்.
# தேவதேவன்

## வெளியிணைப்புகள்

- தெரிவுச் செய்யப்பட்ட 60 கவிதைகள்
- தேவதேவன் இணையதளம்(அவரது வாசகர்களால் நடத்தப்படுவது)
# தி. க. சிவசங்கரன்

**தி. க. சிவசங்கரன்** (*Thi. Ka. Sivasankaran*, 30 மார்ச் 1925 – 25 மார்ச் 2014), மார்க்சிய திறனாய்வாளர். திருநெல்வேலி நகரில் பிறந்தவர். சிறு வயதிலேயே இவரது இளமைப் பருவ நண்பரான வல்லிக்கண்ணனுடன் இணைந்து முற்போக்கு இலக்கியச் செயல்பாடுகளில் ஈடுபட்டிருந்தார். ப.ஜீவானந்தத்தால் இலக்கிய வழிகாட்டுதல் பெற்றார். இந்திய பொதுவுடமைக் கட்சி இலக்கிய இதழான தாமரையில் 1960 முதல் 1964 வரை ஆசிரியராகப் பணியாற்றினார். 1964ல் சோவியத்து கலாச்சார நிலையத்தில் செய்தித் துறையில் சென்னையில் பணியாற்றி 1990ல் ஓய்வுபெற்றார். தி.க.சிவசங்கரனின் மகன் வண்ணதாசன் என்ற கல்யாணசுந்தரம் எழுத்தாளரும், தமிழில் முக்கியமான சிறுகதையாசிரியரும் ஆவார்.
# தி. க. சிவசங்கரன்

## திறனாய்வாளர்

நா. வானமாமலை, தொ. மு. சி. ரகுநாதன் ஆகியோரிடம் தொடர்பு கொண்டிருந்த தி.க.சிவசங்கரன் உறுதியான கட்சிப் பிடிப்புக் கொண்டவர். கட்சி எடுக்கும் அதிகாரபூர்வ நிலைப்பாட்டை ஒட்டித் திறனாய்வுகள் செய்வார். கடுமையான விமரிசனங்களை முன்வைத்து விவாதிப்பவர். புதுமைப்பித்தனை ஒரு இலக்கிய முன்னுதாரணமாக க. நா. சுப்ரமண்யம் முன்வைத்தபோது புதுமைப்பித்தன் ஒரு பிற்போக்குத்தனமான கலாச்சார நசிவு சக்தி என்று அடையாளம் காட்டி "அதில் புதுமையும் உண்டு, பித்தமும் உண்டு" என்று அவர் எழுதிய சாடல் கட்டுரை பெரிய விவாதத்தை உருவாக்கியது. அதன் பிறகு அக்கருத்துக்களை மாற்றிக் கொண்டார்.
# தி. க. சிவசங்கரன்

## இதழாசிரியர் பணி

டிசம்பர் 14,1964இல் வங்கி வேலையை ராஜினாமா செய்து விட்டு, தோழர்.ஏ.எஸ்.மூர்த்தியின் பரிந்துரையின் பேரில், சோவியத் செய்திதுறை ஆசிரியர் குழுவில் இணைந்தார். இங்கு பணியாற்றிய காலத்திலேயே, 'தாமரை'யின் பொறுப்பாசிரியராக கடமையாற்றும் பேறையும் அவர் பெற்றார். காலை 8 மணி முதல் மாலை 4 மணி வரை சோவியத் செய்தித்துறையிலும், மாலை வேளைகளில் ‘தாமரை’யின் பணிகளிலும் அவர் ஈடுபட்டு வந்தார்.  
1965 முதல் 1972 வரை 'தாமரை'யின் நூறு இதழ்களுக்கு ஆசிரியராக திகழ்ந்து, நசிவு இலக்கியங்களுக்கு எதிரான இயக்கத்தை தோற்றுவித்தார். 'வியட்நாம் போராட்டச் சிறப்பிதழ், சிறுகதை சிறப்பிதழ், கரிசல் சிறப்பிதழ், மொழிபெயர்ப்பு சிறப்பிதழ்' என பல சிறப்பிதழ்களை கொண்டு வந்தார். அதே போல், சோவியத் செய்தித்துறையில் தொடர்ந்து 25 ஆண்டுகள் பணிபுரிந்து 1990இல் ஒய்வு பெற்றார்.
# தி. க. சிவசங்கரன்

## இளம் எழுத்தாளர் அறிமுகம்

தாமரை இதழில் பணியாற்றிய போது பல இளம் எழுத்தாளர்களை அறிமுகம் செய்தார். இளம் எழுத்தாளர்களுக்கு கார்டுகளில் கடிதங்கள் எழுதுவது, இதழ்களில் வாசகர் கடிதங்கள் எழுதுவது அவரது முக்கியமான இலக்கியச் செயல்பாடுகளாக இருந்தன. இதனால் தமிழ்நாட்டில் பல புதிய எழுத்தாளர்கள் தோன்ற காரணமாக இருந்தார்.
# தி. க. சிவசங்கரன்

## சாகித்ய அகாதமி விருது

'விமர்சனங்கள் மதிப்புரைகள் பேட்டிகள்' நூலுக்காக 2000 ஆம் ஆண்டில் சாகித்ய அகாதமி விருது வழங்கப்பட்டது.
# எம். வேதசகாயகுமார்

**எம். வேதசகாயகுமார்** நவீனத்தமிழின் குறிப்பிடத்தக்க திறனாய்வாளர், இலக்கிய ஆராய்ச்சியாளர். 1949 ல் நாகர்கோயில் அருகே ஆரல்வாய்மொழி ஊரில் பிறந்தவர். இவரது அப்பா முத்தையா ஒரு புகழ்பெற்ற சித்த மருத்துவர். நாகர்கோயில் தெ.தி.இந்துக்கல்லூரியில் பட்டப்படிப்பை முடித்துவிட்டு வேதசகாயகுமார் கேரளத்தில் சிற்றூர் கலைக்கல்லூரியில் முதுகலை தமிழ் படித்தார். நாகர்கோயில் இந்துக்கல்லூரியில் பட்டப்படிப்பை முடித்தபின் சித்தூர் கலைக்கல்லூரியில் தமிழிலக்கியத்தில் பட்டமேற்படிப்பை முடித்தார். புகழ்பெற்ற பேராசிரியரான ஏசுதாசன் இவரது ஆசிரியராக இருந்தார்.  
ஏசுசுதாசனின் வழிகாட்டுதலில் திருவனந்தபுரம் பல்கலைக்கழகக் கலைக்கல்லூரியில் முனவைர் பட்ட ஆய்வை முடித்தார்(1985). இவரது ஆய்வேடு 'புதுமைப்பித்தனும் ஜெயகாந்தனும் ஓர் ஒப்பாய்வு' தமிழில் முக்கியமான ஒரு திருப்புமுனையாகக் கருதபப்டுகிறது. முதன்முதலாகப் புதுமைப்பித்தனின் படைப்புகள் அனைத்தையும் கண்டெடுத்து காலவரையறை செய்து பட்டியலிட்டார். ஆவணப்பதிவுகள் முறையாகச் செய்யபப்டாத தமிழ்ச் சூழலில் அன்று இதற்குப் பத்து வருடகால ஆய்வு தேவைப்பட்டது. இவ்வாய்வு நூலாகத் தமிழினி வெளியீடாக வெளிவந்துள்ளது.  
திருவனந்தபுரம் பல்கலைக்கழகக் கல்லூரியில் தமிழ்ப் பேராசிரியராகப் பணியாற்றி ஓய்வு பெற்ற வேதசகாய குமார் இப்போது பல்கலைக்கழக நிதி நல்கைக்குழுவின் நிதியுதவி பெற்று ஆராய்ச்சி மேற்கொண்டிருக்கிறார். எழுபதுகளில் கொல்லிப்பாவை சிற்றிதழை ராஜமார்த்தாண்டனுடன் சேர்ந்து நடத்தினார்.  
1979 ல் வேதசகாயகுமார் எழுதிய 'தமிழ்ச் சிறுகதை வரலாறு' தமிழ் சிறுகதைகளைப் பற்றிய திறனாய்வு அடிப்படையிலான வரலாற்று நூல். க.நா.சுப்ரமனியம் மற்றும் சுந்தர ராமசாமி வளர்த்தெடுத்த இலக்கிய மதிப்பீடுகளை இந்நூலில் வேதசகாய குமார் வரலாற்று ஆயுதமாகக் கொள்கிறார். இது திறனாய்வில் ஒரு முன்னோடி நூலாகக் கருதப்படுகிறது. அதன் பின்னர் ' தற்கால இலக்கியம் ஓர் வாசகப்பார்வை' 'புனைவும் வாசிப்பும்' ஆகிய நூல்களை எழுதியுள்ளார்.  
நேரியப் பார்வையும் தாக்கும் தன்மை கொண்ட நடையும் உடையவர் வேதசகாய குமார். ஆகவே இவரது இலக்கியக் கருத்துக்கள் எப்போதும் விவாதத்தன்மை கொண்டவையாகவே உள்ளன. கால்டுவெல், அ.மாதவையா ஆகியோரைப் பற்றியும் விரிவான ஆய்வுகள்செய்து கட்டுரைகள் எழுதியிருக்கிறார்.  
வேதசகாயகுமார் இலக்கியப்படைப்பை கூர்ந்து ஆராய்ந்து வரலாற்றுப்பார்வையுடன் திறனாய்வு செய்பவர்.
# எம். வேதசகாயகுமார்

## இவரது நூல்கள்

- தமிழ்ச்சிறுகதை வரலாறு
- புனைவும் வாசிப்பும்
- தற்கால தமிழிலக்கியம் ஒரு விமரிசனப்பார்வை
- புதுமைப்பித்தனும் ஜெயகாந்தனும்
# ஐரோப்பிய இடலை

**ஐரோப்பிய இடலை** அல்லது **ஆலிவ் மரம்** (*Olea europea*) என்பது நடுநிலக் கடல் வடிபகுதியில் காணப்படும் சிறு மர வகையாகும். இது இடலை என்ற பேரினத்தின் மாதிரி இனம் ஆகும். இதன் உயரம் 8–15 மீட்டர் அளவு வளரும். இதன் இலைகள் 4–10 செ.மீ. நீளமும் 1–3 செ.மீ. அகலமும் இருக்கும். இதன் பட்டை முறுங்கி வளரும். இவற்றின் பழங்கள் சற்றுத் துவர்ப்பானவை.  
ஐரோப்பிய இடலைப் பழம் 1–2.5 cm நீளமும், தட்டையான சதை கொண்டுள்ளது. அது பிஞ்சு நிலையில் பச்சை நிறமும் பழுத்த நிலையில் கருப்பாக இருக்கும். இது உலகில் பரவலாகப் பயிரிடப்படும் பழங்களில் ஒன்றாகும். இதன்மூலம் இடலை எண்ணெய் தயாரிக்கப்படுகின்றது. இந்த எண்ணை சமையலுக்கும் விளக்கு எரிக்கவும் பயன்படுகின்றது. ஆலிவ் எண்ணெயை சமயச்சடங்குகளின்போதும் பிற சமயங்களிலும் உடலில் தேய்த்துக் கொள்வதும் உண்டு. ஆலிவ் கனிகள், எண்ணெய் ஆகியன மருந்துப் பொருளாகவும் பயன்படுத்தப்படுகின்றன. வாசனைப் பொருட்கள் சவர்க்காரம் செய்யவும் உணவுப் பொருள்களைப் பாதுகாக்கவும் கம்பளியைப் பதப்படுத்தவும் ஆலிவ் எண்ணெய் பயன்படுகிறது. ஆலிவ் காய்கள் ஊறுகாய் போடவும் தின்பண்டங்கள் செய்யவும் பயன்படுகின்றன.
# ஐரோப்பிய இடலை

## சொல்லியல்

*Olea europaea* என்றால் இலத்தீன் மொழியில் *ஐரோப்பிய இடலை* என்று பொருள். ஐரோப்பாவில் காணப்படும் இடலை இனம் என்பதால் இவ்வாறு அழைக்கப்படுகின்றது.
# ஐரோப்பிய இடலை

## வகைப்பாடு

ஐரோப்பிய இடலை இனத்தில் மொத்தம் ஆறு துணையினங்கள் உள்ளன.
- ஐரோப்பிய இடலை சிற்றினம் ஐரோப்பியம் (*Olea europaea subsp. europaea*)
- ஐ. இ. சிற். கூர்முனை (*O. e. subsp. cuspidata*)
- ஐ. இ. சிற். வாஞ்ச்சியம் (*O. e. subsp. guanchica*)
- ஐ. இ. சிற். செர்ரிவடிவி (*O. e. subsp. cerasiformis*)
- ஐ. இ. சிற். மொரோக்கோனியம் (*O. e. subsp. maroccana*)
- ஐ. இ. சிற். லப்பெர்ரின் (*O. e. subsp. laperrinei*)
# ஐரோப்பிய இடலை

## விளக்கம்

ஆலிவ் மரம் சுமார் 10 மீட்டர் உயரம்வரை வளரக்கூடியது. இதன் இலைகள் கரும்பச்சையாக இருக்கும். இதன் பூக்கள் வெண்மை நிறமானவை. மத்திய தரைக்கடல் நாடுகளில் அதிகம் பயிராகிறது. இதன் கனிகள் நீள் சதுரமாகவோ முட்டை வடிவிலோ இருக்கும். பார்க்கப் பளபளப்பாக இருக்கும். ஆலிவ் கனி சற்றுக் கசப்புச் சுவையுடையதாகும். கனிகள் கருநீலம் அல்லது கருமை நிறமுடையனவாகும். கனியில் ஒருவிதை மட்டுமே இருக்கும். ஆலிவ் மரம் ஒட்டுமுறையிலும் பதியன் முறையிலும் அதிகம் பயிரிடப்படுகின்றது. அடிமரத்திலிருந்து பக்கக் கன்றுகள் தோன்றி வளரும். ஆலிவ் மரம் தரும் பலன் ஆண்டுக்காண்டு வேறுபடும்.
# ஐரோப்பிய இடலை

## வரலாறு

ஐரோப்பிய இடலை மரங்கள் கடந்த 2000 ஆண்டுகளாக பயிரிடப்பட்டு வருகின்றன. இத்தாலி நாட்டில் சாந்தினியாவில் உள்ள சில மரங்கள் 3000 ஆண்டுகள் பழமை கொண்டதாகக் கருதப்படுகிறது. தூத்தான்காமென் என்ற அரசரின் கல்லறையிலும் இம்மரத்தின் உருவங்கள் கண்டறியப்பட்டுள்ளன. 20-40 மில்லியன் ஆண்டுகள் பழைமையான இதன் புதை படிவங்கள் கிடைக்கப் பெற்றுள்ளன. ஆலிவ் மரத்தை பற்றிய விரிவான குறிப்புகள் கிரேக்க, உரோம இலக்கியங்களில் காணப்படுகின்றன. ஆலிவ் இலை சமாதானச் சின்னமாகக் கருதப்படுகிறது.
# ஐரோப்பிய இடலை

## பிறமொழிப் பெயர்கள்

- *ஒலிவம்* (*olive*)- ஆங்கிலம்
- *சைத்தூன்* (*zaytun*)- பாரசீகம்
# ஐக்கிய அமெரிக்காவின் குடியரசுத் தலைவர்

**ஐக்கிய அமெரிக்க நாட்டுக் குடியரசுத் தலைவர்** ( *President of the United States of America*, **POTUS**) என்பவர் அமெரிக்க ஐக்கிய நாட்டின் மக்களால் தேர்ந்தெடுக்கப்பட்ட நாட்டுத் தலைவரும் அரசுத் தலைவரும் ஆவார். கூட்டரசின் செயலாக்கப் பிரிவின் தலைவராக உள்ளார். ஐக்கிய அமெரிக்க ஆயுதப் படைகளின் முதற் பெரும் படைத்தலைவராகவும் உள்ளார்.  
ஐக்கிய அமெரிக்காவின் குடியரசுத் தலைவர் உலகில் மிகுந்த செல்வாக்குடைய நபராகக் கருதப்படுகின்றார். உலகின் மிகுந்த அணுசக்தி ஆயுதங்களைக் கொண்ட மிகுந்த செலவிடப்படும் படைத்துறையின் முதற் பெரும் தலைவராகவும் பெயரளவில் மற்றும் மெய்யான மொ.உ.உ அடிப்படையில் மிகப்பெரும் பொருளியல் நிலையைக் கொண்ட நாட்டின் அதிபராகவும் தற்காலத்தில் உலகில் உள்ள ஒரே வல்லரசின் தலைவர் என்பதாலும் இவ்வாறு கருதப்படுகின்றார். ஐக்கிய அமெரிக்காவிலும் பிற நாடுகளிலும் குடியரசுத் தலைவரின் அலுவலகத்திற்கு வன்மையாகவும் மென்மையாகவும் மிகுந்த செல்வாக்கு உள்ளது.  
ஐக்கிய அமெரிக்க அரசியலமைப்பின் இரண்டாம் சட்டவிதியின்படி ஐக்கிய அமெரிக்க நாட்டின் செயலாக்க அதிகாரம் குடியரசுத் தலைவருக்கு வழங்கப்பட்டுள்ளது. இதன்படி கூட்டரசு சட்டத்தை செயற்படுத்தவும் கூட்டரசு அதிகாரிகள், பேராளர்கள், கட்டுப்பாட்டு ஆணையங்கள் மற்றும் நீதிமன்றங்களின் அதிகாரிகள் ஆகியோரை நியமிக்கவும் மேலவையின் பரிந்துரையின்படியும் ஒப்புமையுடனும் வெளிநாடுகளுடன் இறுதி உடன்பாடுகளை மேற்கொள்ளவும் அதிகாரமுள்ளது. தவிரவும் தண்டனைகளுக்கு மன்னிப்பு வழங்கிடவும் தற்காலிகமாக நிறுத்தி வைக்கவும் சட்டமன்றத்தின் இரு அவைகளையும் கூட்டவும் தள்ளி வைக்கவும் அதிகாரம் வழங்கப்பட்டுள்ளது. தமது கட்சி சார்பில் சட்டமன்ற அலுவலை முடிவு செய்யும் பொறுப்பும் குடியரசுத் தலைவருக்கு உண்டு. ஐக்கிய அமெரிக்காவின் உள்நாட்டு, வெளிநாட்டுக் கொள்கைகளை வழிநடத்தும் பொறுப்பும் இவருக்குள்ளது. ஐக்கிய அமெரிக்கா நிறுவப்பட்டதிலிருந்து குடியரசுத் தலைவரின் அதிகாரங்களும் கூட்டரசின் பங்காற்றலும் குறிப்பிடத்தக்க அளவில் வளர்ந்துள்ளது.  
குடியரசுத் தலைவர் நான்காண்டுகளுக்கு ஒருமுறை மக்களால் வாக்காளர் குழு மூலமாக மறைமுகமாகத் தேர்ந்தெடுக்கப்படுகின்றார்; தேசிய அளவில் இவ்வாறு தேர்ந்தெடுக்கப்படும் இரு கூட்டரசு பதவிகளில் இதுவொன்று, மற்றது ஐக்கிய அமெரிக்காவின் துணைக் குடியரசுத் தலைவர் பதவிக்கானதாகும். 1951இல் இயற்றப்பட்ட ஐக்கிய அமெரிக்க அரசியலமைப்பின் 22ஆவது சட்டத்திருத்தத்தின்படி மூன்றாம் முறை தொடர்ந்து முழுமைக்கால குடியரசுத் தலைவர் தேர்தலில் போட்டியிடுவது தடை செய்யப்பட்டுள்ளது. மேலும் ஒருவர் முன்னதாக குடியரசுத் தலைவராகவோ, மற்றொருவர் பதவிக் காலத்தில் இரண்டாண்டுகளுக்கு மேலாக குடியரசுத் தலைவர் பொறுப்பில் இருந்தாலோ ஒருமுறைக்கு மேலாக போட்டியிடுவதை தடை செய்கின்றது. இதுவரை 58 முழு நான்காண்டுப் பதவிக் காலங்களில் 44 நபர்கள் (கிளீவ்லாண்ட் தொடர்ச்சியாகவின்றி இருமுறை தனித்தனியாக இருந்ததை கணக்கிலெடுத்து) 45 பதவிகளில் இருந்துள்ளனர். சனவரி 20, 2021இல் ஜோ பைடன் 46வது குடியரசுத் தலைவராகப் பொறுப்பேற்றார்;இவரே தற்போதைய குடியரசுத் தலைவராக விளங்குகின்றார்.
# ஐக்கிய அமெரிக்காவின் குடியரசுத் தலைவர்

## தகுதிகள்

அரசியலமைப்பின் இரண்டாவது சட்டவிதியின் முதல் பிரிவு, ஐந்தாம் உட்கூறு இப்பதவிக்கானத் தகுதிகளை விவரிக்கின்றது. குடியரசுத் தலைவர்:
- ஐக்கிய அமெரிக்காவின் இயல் குடிமகனாக இருத்தல் வேண்டும்;
- முப்பத்தைந்து அகவையினராக இருத்தல் வேண்டும்.42 அகவையில் தியொடோர் ரோசவெல்ட் மிகுந்த இளையவராகவும் 78 அகவையில் ஜோ பைடன் மிகுந்த வயதினராகவும் பதவி ஏற்றனர்.
- ஐக்கிய அமெரிக்காவில் குறைந்தது பதினான்காண்டுகள் நிரந்தரமாக வசித்தவராக இருத்தல் வேண்டும்.
# ஜார்ஜ் எச். டபிள்யூ. புஷ்

**ஜார்ஜ் ஹெர்பெர்ட் வாக்கர் புஷ்** (*George Herbert Walker Bush*, சூன் 12, 1924 - நவம்பர் 30, 2018) அமெரிக்காவின் 41வது குடியரசுத் தலைவர் ஆவார். 1988 முதல் 1992 வரை பதவியில் இருந்தார். இவரின் பிள்ளை ஜார்ஜ் வாக்கர் புஷ் அமெரிக்காவின் 43வது குடியரசுத் தலைவர் ஆவார். இரண்டாம் உலகப் போரில் இவர் ஐக்கிய அமெரிக்கா கடற்படையில் சேவை செய்தார்.
# கர்நாடகம் தமிழ்நாடு பிரச்சினைகள் காலக்கோடு

கர்நாடகம் தமிழ்நாட்டின் வடக்கு எல்லையில் அமைந்துள்ள மாநிலமாகும். கர்நாடகம் தமிழ்நாட்டைப் போலவே திராவிட மொழி பேசும் திராவிட பண்பாடு கொண்ட மாநிலமாகும். அருகிலேயே இருப்பதால் கர்நாடத்துக்கும் தமிழ்நாட்டுக்கும் நெருங்கிய உறவு உண்டு. இருப்பினும் மாநிலங்களை கடந்து பாயும் ஆற்று நீரை பகிர்விடுதவில் இரண்டு மாநிலங்களுக்கும் இடையே சிக்கலான பிரச்சினை இருக்கிறது. மேலும், கர்நாடகத்தில் குறிப்பிடத்தக்க தமிழர்கள் வாழுகின்றார்கள். பெர்ங்களூரில் தமிழர்கள் ஒப்பீட்டளவில் நல்ல நிலைமையில் வாழுகின்றார்கள். இந்த நிலைமை பூர்வீகக் கர்நாடகக் குடிகளில் வாய்ப்புக்களு எதிராக அமைவதாக சில தீவர கன்னட செயற்பாட்டாளர்கள் கருதுகின்றனர். கர்நாடக திரைப்படத்துறை தேக்கம் கொண்டுள்ளதால், அதற்கு தமிழும் இந்தி திரைப்படத்துறைகளூம் காரணம் என்றும் இவர்கள் கருதுகின்றார்கள். இப்படியான பிரச்சினைகளால் இரண்டு மாநிலங்களும் அரசியல் ரீதியாக மோதிக்கொள்கிறார்கள். இது சில வேளைகளில் வன்முறையாகவும் மாறுவதுண்டு.
# கர்நாடகம் தமிழ்நாடு பிரச்சினைகள் காலக்கோடு

## ஏப்ரல் 4, 2008

- தமிழ்த் திரைப்படத்துறை கர்நாடகத்தில் தமிழ்த் திரையரங்குகள், அமைப்புகள் தாக்கப்பட்டதைக் கண்டித்து உண்ணாவிரதப் போராட்டம்.  
- தமிழ்நாடு தொலைக்காட்சி channels நிறுத்திவைக்கப் போவதாக Tamil Nadu Cable TV Association தெரிவித்துள்ளது. கன்னட அமைப்புகள் தமிழ்த் தொலைக்காட்சி channels தடுப்பதைப் பற்றி ஆலோசனை செய்கிறார்கள்.
# கர்நாடகம் தமிழ்நாடு பிரச்சினைகள் காலக்கோடு

## மார்ச், 2008

- ஒகேனக்கல்லில் குடிநீர் வழங்கும் திட்டத்தை எதிர்த்து கன்னட அமைப்புகள் தமிழ்த் திரையரங்குகள், அமைப்புகளை மூடினர்.
# சுல்பிக்கார் அலி பூட்டோ

**சுல்பிக்கார் அலி பூட்டோ** (*Zulfikar Ali Bhutto*, உருது:*ذوالفقار علی بھٹو*, சிந்தி: *ذوالفقار علي ڀُٽو*,ஜனவரி 5, 1928 &ndash; ஏப்ரல் 4, 1979) பாகிஸ்தானின் அரசியல்வாதியாவார். இவர் பாகிஸ்தானின் அதிபராக 1971 முதல் 1973 வரையிலும் அதன் பிரதமராக 1973 முதல் 1977 வரையிலும் பணியாற்றினார். இவர் பாகிஸ்தானின் மிகவும் செல்வாக்கு மிக்க அரசியல் கட்சியான பாகிஸ்தான் மக்கள் கட்சியை நிறுவியவர் ஆவார். இவரது மகள் பெனாசிர் பூட்டோ இரு முறை பாகிஸ்தான் பிரதமராக இருந்து டிசம்பர் 27, 2007 இல் குண்டுவெடிப்பு ஒன்றில் கொல்லப்பட்டார்.  
சுல்பிக்கார் அலி பூட்டோ தென் கலிபோர்னியா பல்கலைக்கழகம், கலிபோர்னியா பல்கலைக்கழகம் ஆகியவற்றிலும் ஐக்கிய இராச்சியத்தில் ஒக்ஸ்போர்ட் பல்கலைக்கழகத்திலும் உயர்கல்வி கற்றவர். இவர் 1979-இல் தனது அரசியல் எதிரியைக் கொலை செய்யத் தூண்டியமைக்காக குற்றம் சாட்டப்பட்டு தூக்கிலிடப்பட்டார்.
# சங்க இலக்கியத்தில் புள்ளின விளக்கம்

**சங்க இலக்கியத்தில் புள்ளின விளக்கம்** என்னும் நூல், பி. எல். சாமி என்கிற பி. லூர்துசாமி எழுதி, 1976ஆம் ஆண்டு, திருநெல்வேலி தென்னிந்திய சைவசைத்தாந்த நூற்பதிப்புக் கழகத்தால் வெளியிடப்பட்டது. இந்நூலின் ஆசிரியர் சங்க இலக்கியத்தில் பறவைகளைப் பற்றி கூறப்பட்டுள்ள செய்திகளைத் திரட்டி, அவை பற்றிய தன்னறிவையும், தற்கால மக்களின் நேரடியான அறிவையும், ஆங்கில, பிற மொழி நூல்களில் கூறியுள்ள குறிப்புகளையும் ஒப்பிட்டுத் தொகுத்து இந்நூலை ஆக்கியுள்ளார். பறவைகளின் தோற்றம், வாழிடங்கள், உணவு, வாழ்முறைகள் முதலியன பற்றியஅரிய செய்திகள் இந்நூலில் உள்ளன. பறவையினங்களின் தமிழ்ப்பெயர்களும், அவற்றிற்கான ஆங்கிலப் பெயர்களும், அறிவியல் வகைப்பாட்டுப் பெயர்களும் தந்துள்ளார். சங்க இலக்கியத்தில் காணப்படும் மொத்தம் 62 பறவைகளைப் பற்றியதே இந்நூல். மொத்தம் 387 பக்கங்கள் கொண்ட இப்புத்தகத்தில், 61 தமிழ் நூல்களை மேற்கோள்களாகவும், 26 ஆங்கில நூல்களைத் துணைநூல்களாகவும் சுட்டியுள்ளார். இதே நூல் பின்னொரு பதிப்பாக *சங்க இலக்கியத்தில் பறவையின விளக்கம்* என்னும் தலைப்பில் வெளியாகியது. இந்தப்பதிப்பு வெளியான ஆண்டு தெரியவில்லை. இந்நூலில் மொத்தம் 38 உள்பிரிவுகள் உள்ளன. இதுவே தமிழில் பறவைகளைப் பற்றி, சங்க இலக்கியச் செய்திகளையும் தற்கால பறவையியல் கருத்துக்களையும் சேர்த்துத் தரும் முதல் நூல்.
# பி. லூர்து சாமி

**பி. எல். சாமி** என்றும் **பி. லூர்து சாமி** (பிறப்பு: 1925 இறப்பு:??) என்றும் அழைக்கப்படும் இவர் தமிழில் பல கட்டுரைகளையும், மூன்றுக்கும் மேலான நூல்களையும் எழுதியவர். செடியினவியல், விலங்கியல், பறவையியல் ஆகிய துறைகளில் இவர் தமிழில் எழுதிய நூல்கள் முதன்மையானவை.  
இவர் தஞ்சைத் தமிழ்ப்பல்கலைக்கழகம் வெளியிட்ட அறிவியல் களஞ்சியத்தின் முதல் முதன்மைப்பதிப்பாசிரியர் ஆவார்.அதன் முதல் தொகுதி இவரது பொறுப்பில் உருவாக்கப்பட்டு வெளியிடப்பட்டது.  
கீழ்வாலை எழுத்துகள் சிந்துவெளி எழுத்துகளுடன் நெருக்கமான தொடர்பு கொண்டவை என்பதை முதன்முதலில் இனங்கண்டவர்.இது பற்றிய கட்டுரையை
தமிழ்ப் பல்கலைக்கழகத்தின் "தமிழ்க்கல்சர்" இதழில் ஆங்கிலத்தில் ஒரு கட்டுரையும் "கீழ்வாலை எழுத்துகள்-ஒரு விளக்கம்" என்ற குறுநூலையும் எழுதினார்.
# பி. லூர்து சாமி

## எழுதிய நூல்கள்

1. இலக்கியத்தில் அறிவியல்; சேகர் பதிப்பகம், சென்னை,
1. இலக்கிய ஆய்வு (அறிவியல்); சேகர் பதிப்பகம், சென்னை
1. தமிழகத்தில் தாய்த் தெய்வ வழிபாடு; என்.சி.பி.ஹச், சென்னை.
1. கம்பன் காவியத்தில் உயிரினங்கள்; கம்பன் கழகம், புதுவை
1. கீழ்வாலை எழுத்துகள்-ஒரு விளக்கம்
1. சங்க இலக்கியத்தில் நிலைத்திணையியல் விளக்கம்
1. சங்க இலக்கியத்தில் செடி கொடிவிளக்கம்; 1967; சைவ சித்தாந்த நூற்பதிப்புக் கழகம், சென்னை.
1. சங்க இலக்கியத்தில் விலங்கின விளக்கம்; 1970; சைவ சித்தாந்த நூற்பதிப்புக் கழகம், சென்னை.
1. சங்க இலக்கியத்தில் புள்ளின விளக்கம்; மே 1976; சைவ சித்தாந்த நூற்பதிப்புக் கழகம், சென்னை.
1. சங்க நூல்களில் மீன்கள்; சேகர் பதிப்பகம், சென்னை
1. சங்க நூல்களில் மணிகள்; சேகர் பதிப்பகம், சென்னை
1. சங்க நூல்களில் விந்தைப்பூச்சி; சேகர் பதிப்பகம், சென்னை
1. சங்க நூல்களில் முருகன்: சேகர் பதிப்பகம், சென்னை
1. தமிழ்நாட்டில் சிந்துவெளி எழுத்தோவியம்; 23-2-1984; சேகர் பதிப்பகம், சென்னை
1. Common Names and Myths of the Flora and Fauna Dravidian Indo-Aryan Languages; சேகர் பதிப்பகம், சென்னை  
இது தவிர இவர் சங்க இலக்கியத்தில் நீரின விளக்கம் என்னும் நூலையும் உருவாக்கி வந்தார். வெளியான செய்தி கிடைக்கவில்லை.
# தாகம்

மனிதர்களிலும், விலங்குகளிலும் காணப்படும் இயல்பூக்கம் தாகம் எனப்படும். தாகத்தின் விளைவாக நாம் திரவங்களைத் தேடுகிறோம். உடலில் உள்ள திரவத்தின் சமநிலையை பராமரிப்பதற்கான கருவியாக தாக உணர்வு செயல்படுகிறது.  
உடலில் திரவப்பொருட்கள் குறையும்போதோ, உப்பின் அடர்த்தி அதிகமாகும்போதோ தாக உணர்வு ஏற்படுகிறது. இதுபோன்ற நிகழ்வுகளின்போது மூளை வேகமாக செயல்பட்டு தாக உணர்வை ஏற்படுத்துகிறது.  
உடலில் தொடர்ந்து நீரிழப்பு இருக்குமானால் அது பலவகையான சிக்கல்களின் அறிகுறியாக இருக்கலாம். மேலும் நரம்பியல் கோளாறுகளின் விளைவாக மூளையின் செயல்திறன் குறையும்; சிறுநீரக பாதிப்புகள் ஏற்படும். அளவுக்கதிகமான தாக உணர்வை polydipsia என்கிறோம். அதிகப்படியாக சிறுநீர் போதல் polyuria எனப்படும். இது நீரிழிவு நோயின் அறிகுறியாக இருக்கலாம்.  
தாக உணர்வு மைய நரம்பு மண்டலத்தினால் உணரப்படுகிறது. extracellular thirst என்பது உடலில் நீரின் அளவு குறைவதால் ஏற்படும் தாக உணர்வு ஆகும். intracellular thirst என்பது உடலில் உப்பின் அடர்த்தி அதிகரிப்பதால் ஏற்படும் தாக உணர்வு ஆகும்.
# ஈரோடு மகேசு

**ஈரோடு மகேசு** (*Erode Mahesh*) இந்தியாவின் தமிழ்நாட்டைச் சேர்ந்த ஒரு தொலைக்காட்சித் தொகுப்பாளர் ஆவார். நடிகர், எழுத்தாளர், நகைச்சுவை நடிகர் மற்றும் கல்வியாளர் என பன்முகங்களுடன் ஊடகத்துறையில் இயங்கி வருகிறார். தொலைக்காட்சி துறையில் ஆற்றிவரும் பணிகளுக்காக நன்கு அறியப்படுகிறார். அசத்தப்போவது யாரு என்ற தொலைக்காட்சி நிகழ்ச்சியின் மூலம் மேடை நகைச்சுவையாளராக அறிமுகமானார். இளம் தலைமுறையினருக்கு மிகச் சிறந்த ஊக்கமூட்டும் பேச்சாளராக செயல்படுகிறார்.  
விஜய் தொலைக்காட்சியில் ஒளிபரப்பப்பட்ட நகைச்சுவை நிகழ்ச்சியான கலக்க போவது யாரு நிகழ்ச்சியில் தாடி பாலாஜி, பிரியங்கா தேசுபாண்டே, பலகுரல் கலைஞர் சேது மற்றும் ஆர்த்தி ஆகியோருடன் இணைந்து நடுவராகப் பணியாற்றினார்.  
2012 ஆம் ஆண்டு வெளியான சட்டம் ஒரு இருட்டரை திரைப்படத்தில் அறிமுகமான பிறகு சில தமிழ் படங்களில் துணை பாத்திரங்களில் மகேசு நடித்துள்ளார். 2014 ஆம் ஆண்டில் விக்ரம் பிரபுவின் நடிப்பில் வெளி வந்த சிகரம் தொடு ஜம்புலிங்கம் 3டி போன்ற படங்களில் நடித்துள்ளார். 2017 ஆம் ஆண்டு கணேசு வெங்கட்ராமனுடன் இணைந்து சங்கர் சுரேசு இயக்கிய இணையத்தளம் என்ற திரைப்படத்தில் முன்னணி நடிகராகவும் தோன்றினார். தொலைக்காட்சி நிகழ்ச்சிகளில் நடிப்பவர்களை ஊக்குவிக்கும் போது அட்ரா அட்ரா என்று உற்சாகப்படுத்தும் தமிழ் சொற்றொடர் மகேசுக்கான அடையாளமாக அறியப்படுகிறது.
# ஈரோடு மகேசு

## வாழ்க்கைக் குறிப்பு

ஈரோட்டில் 1981 ஆம் ஆண்டில் மகேசு பிறந்தார். சந்திரசேகரன் - மீனாட்சி இணையர் இவரது பெற்றொர்களாவர். பள்ளிப் படிப்பை ஈரோட்டில் உள்ள இரயில்வே காலனி நகரவை மேல்நிலைப் பள்ளியில் பயின்றார். தமிழ் இளநிலை பட்டப் படிப்பை மயிலாடுதுறை ஆதினக் கல்லூரியிலும், முதுநிலை தமிழ் பட்டப்படிப்பை திருச்சி பிசப் ஊபர் கல்லூரியிலும் பயின்றார். தற்பொழுது தமிழில் முனைவர் பட்டப் படிப்பைத் தொடர்கிறார்.
# ஈரோடு மகேசு

## தொழில்

### ஆசிரியர்

தொலைக்காட்சி மற்றும் திரைப்படத்துறையில் நுழைவதற்கு முன்பு பள்ளி ஆசிரியராக மகேசு பணிபுரிந்தார். தனது மாணவர்களுடன் நட்பாக இருப்பது பேராசிரியராக தனது வாழ்க்கைக்கு ஒரு வெற்றிகரமான வழியை வகுத்ததாகவும் ஒரு நேர்காணலில் மகேசு குறிப்பிட்டுள்ளார். கற்பித்தல் மற்றும் ஊடகத்துறை இரண்டில் ஒன்றை தேர்வு செய்ய வேண்டும் என்றால் நான் கற்பித்தலையே தேர்ந்தெடுப்பேன் என்றும் அந்நேர்காணலில் மகேசு குறிப்பிட்டுள்ளார். ஆசிரியராக பணியாற்றிய போது நடிகர் விசுவின் நிகழ்ச்சியான அரட்டை அரங்கத்தில் மகேசு உணர்ச்சிகரமான உரை நிகழ்த்தி பிரபலமானார்.
# ஈரோடு மகேசு

## தொழில்

### தொலைக்காட்சி

அசத்த போவது யாரு? என்ற நிகழ்ச்சியில் போட்டியாளராக சேர்ந்து மகேசு சன் தொலைக்காட்சியில் அறிமுகமானார். அசதப்போவது யாரு மூலம் புகழ் பெற்ற பின்னர் விஜய் தொலைக்காட்சியில் சேர்ந்தார். ரம்யாவுடன் இணைந்து சோடி நம்பர் ஒன் என்ற தொலைக்காட்சி நிகழ்ச்சியின் மூலம் தொகுப்பாளராக உயர்ந்தார். 2017 ஆம் ஆண்டிற்கான விஜய் தொலைக்காட்சி விருதுகளின் போது சிறந்த தொகுப்பாளராக இரண்டாவது முறையாக விஜய் தொலைக்காட்சி விருதுகளுக்கு மகேசு பரிந்துரைக்கப்பட்டார்.
# ஈரோடு மகேசு

## திரைப்படவியல்

### திரைப்படங்கள்

| 2012 | *சட்டம் ஒரு இருட்டறை* | குமார் | அறிமுகம் |  |
| --- | --- | --- | --- | --- |
| 2013 | *சும்மா நச்சுன்னு இருக்கு* | குணசீலன் |  |  |
| 2014 | *சிகரம் தொடு* | ஆதி மூலம் |  |  |
| 2016 | *ஜம்புலிங்கம் 3டி* | சகுனம் |  |  |
| 2017 | *இணையதளம்* | கனபதி |  |  |
| 2018 | *கிங்சு ஆப் காமெடி சூனியர்கள்* | நடுவர் | நகைச்சுவை நிகழ்ச்சி, விஜய் தொலைக்காட்சி. | } |
# சங்க இலக்கியத்தில் செடிகொடி விளக்கம்

**சங்க இலக்கியத்தில் செடிகொடி விளக்கம்** என்னும் நூல், பி. எல். சாமி (பி. லூர்துசாமி) என்பவர் எழுதி, 1982 ஆம் ஆண்டு ஆகஸ்ட்டு் மாதம், திருநெல்வேலி தென்னிந்திய சைவசைத்தாந்த நூற்பதிப்புக் கழகத்தால் வெளியிடப்பட்டது. இதன் முதற்பதிப்பு டிசம்பர் மாதம் 1967 ஆம் ஆண்டு வெளியிடப்பட்டது. முதல்பதிப்பின் தலைப்பு *சங்க இலக்கியத்தில் நிலைத்திணை விளக்கம்* என்று இருந்தது. இந்நூலின் ஆசிரியர் சங்க இலக்கியத்தில் செடிகொடிகளைப் பற்றி கூறப்பட்டுள்ள செய்திகளைத் திரட்டி, அவைபற்றிய ஆசிரியரின் தன்னறிவையும், தற்கால மக்களின் நேரடியான அறிவையும், ஆங்கில மற்றும் பிற மொழி நூல்களில் கூறியுள்ள குறிப்புகளையும் ஒப்பிட்டுத் தொகுத்து இந்நூலை ஆகியுள்ளார். செடிகொடிகளின் தோற்றம், இலை, பூ, காய், கனி விதைகள், வாழிடங்கள், நில-நீர்ச் சூழல்கள் பற்றிய அரிய செய்திகள் இந்நூலில் உள்ளன. செடிகொடிகளின் தமிழ்ப்பெயர்களும், அவற்றிற்கான ஆங்கிலப் பெயரும், அறிவியல் வகைப்பாட்டுப் பெயர்களும் தந்துள்ளார்.  
இந்நூலில் மொத்தம் 21தலைப்புகளில் உள்பிரிவுகள் உள்ளன. இதுவே தமிழில் செடிகொடிகளைப்பற்றி, சங்க இலக்கியச் செய்திகளையும் தற்கால செடியியல் கருத்துகளையும் சேர்த்துத் தரும் முதல் நூல். இந்நூலில் கடைசி தலைப்பாக தமிழ் இலக்கியங்களில் கூறப்பட்டுள்ள செடி நோய்கள் பற்றியும் இந்நூலாசிரியர் எழுதியுள்ளார்.  
இந்நூலில் உள்ள தலைப்புகள்:  
1. சங்க இலக்கியத்தில் செடிநூற் செய்திகள்
1. குறிஞ்சி
1. மருதம்
1. முல்லை, நெய்தல், பாலை
1. காந்தள்
1. பாம்புச் செடி
1. நரந்தம்
1. முருக்கும் கவிரும்
1. கொன்றை
1. பாதிரி
1. புன்னை
1. முசுக்கட்டையும் அடும்பும்
1. இலவும் கோங்கும்
1. இலுப்பை
1. தாழை
1. குருகு, குரவு, குருந்து
1. நெல்லி
1. கருவிளம், கூவிளம்
1. தில்லையும் குல்லையும்
1. தடவும் பிடவும்
1. தமிழ் இலக்கியத்தில் கூறப்பட்டுள்ள செடி நோய்கள்
# உகாதி

**உகாதி** (**Ugadi**) அல்லது **யுகாதி** (தெலுங்கு: ఉగాది, கன்னடம்: ಯುಗಾದಿ) என்பது தெலுங்கு மற்றும் கன்னடப் புத்தாண்டு தினத்தைக் கொண்டாடும் பண்டிகை ஆகும். மகாராஷ்டிர மக்கள் இதே நாளை *குடிபாட்வா*(गुढीपाडवा) எனவும் சிந்தி மக்கள் *சேதி சந்த்* எனவும் பலவாறாகக் கொண்டாடுகின்றனர். உகாதி ஒவ்வோர் ஆண்டும் ஆங்கில நாட்காட்டியின்படி மார்ச்சு அல்லது ஏப்ரல் மாதத்தில் கொண்டாடப்படுகிறது. இந்து சூரியசந்திர நாட்காட்டியின்படி, உகாதி சைத்ர (சித்திரை) மாதத்தின் முதல் நாளாக கருதப்படுகிறது.
இது தமிழ் மாதங்களின் படி, பங்குனி / சித்திரை மாத வளர்பிறை பிரதமை அன்று ரேவதி - அஷ்வினி நட்சத்திரத்துடன் கூடும் நாள் ஆகும்.
# உகாதி

## உகாதி கொண்டாட்டம்

சைத்ர மாதத்தின் முதல் நாள் வசந்த காலத்தின் பிறப்பைக் குறிப்பதால், இந்நாள் மேலும் முக்கியத்துவம் பெறுகிறது.  
உகாதி அன்று, மக்கள் அதிகாலையில் எழுந்து எண்ணெய் குளியல் செய்து புத்தாடை அணிந்து கொள்வார்கள். வீட்டில் வண்ணக்கோலம் இடுவார்கள். மாவிலைத் தோரணங்களால் வீட்டை அலங்கரிப்பார்கள். உறவினர்களுக்கும் நண்பர்களுக்கும் பரிசுப் பொருட்கள் கொடுத்தும் வாங்கியும் மகிழ்வார்கள். இந் நாளில் தனித்துவமான உகாதி பச்சடி செய்து விருந்தில் பரிமாறுவார்கள். மேலும் அன்றைய தினம் கோயிலுக்குச் சென்று வழிபடுவார்கள். உகாதி அன்று பல்வேறு இசை நிகழ்ச்சிகள், கலை நிகழ்ச்சிகள், தெலுங்கு சாகித்ய நிகழ்ச்சிகள் மற்றும் விருது வழங்குதல் ஆகியவை உகாதி நாளன்று நடைபெறும்..
# உகாதி

## சொற்பிறப்பு

உகாதி என்கிற சொல் சமசுகிருதம் மொழியிலிருந்து வந்ததாக கருதப்படுகிறது. சமசுகிருதத்தில் "யுக" என்ற சொல்லுக்கு வயது என்றும், "அடி" என்ற சொல்லுக்கு தொடக்கம் என்கிற பொருள் காணப்படுகிறது. "ஓர் ஆண்டின் தொடக்கம்" என்கிற பொருளில் "உகாதி" என்கிற சொல் வந்துள்ளதைக் காணலாம்.
கர்நாடக மாநிலத்தில் இது "யுகாதி" என்றும் ஆந்திரா மற்றும் தெலுங்கானா மாநிலத்தில் "உகாதி" என்றும் அழைக்கப்படுகிறது.
# உகாதி

## உகாதி பச்சடி

உகாதி அன்று அறுசுவை கூடிய பதார்த்தமாக *உகாதி பச்சடி* செய்யப்படுகிறது. இது உகாதி அன்று செய்யப்படவேண்டிய மிக முக்கியமான பதார்த்தமாகும். இந்த உகாதி பச்சடி வேப்பம்பூ, மாங்காய், புளி, வெல்லம் மற்றும் உப்பு ஆகியவற்றை சேர்த்து செய்யப்படுகிறது. இதனால், இப் பச்சடியில் இனிப்பு, காரம், கசப்பு, உவர்ப்பு போன்ற சுவைகள் கலந்துள்ளன. இது, வருகிற புத்தாண்டு அனைத்து மகிழ்ச்சி, துக்கம் முதலிய அனைத்தையும் உடைய ஒன்றாக இருக்கும் என்பதை குறிக்கிறது. இந்தப் பதார்த்தத்தை கன்னட மொழியில் *பேவு பெல்லா* (ಬೇವು-ಬೆಲ್ಲ) என அழைப்பர்.  
மணிப்பூர் வாழ் மக்கள் இதனை "சாஜிபு நொங்மா பன்பா" எனக் கொண்டாடுகின்றனர்.  
பாலி மற்றும் இந்தோனேசியா வாழ் இந்துக்கள் இதனை நைபி என்று கொண்டாடுகின்றனர்.
# விக்கிப்பீடியா:கலைச்சொல் ஒத்தாசை/தொகுப்பு01

## Natkeeran 21:47, 30 மார்ச் 2007 (UTC)

- web - வலை
- network - பிணையம்
(சரியா)  
- நெறிமுறை எதிர் விதிமுறை எதிர் வரைமுறை - protocol, எது சரி? இரண்டுமே சரியாக இருக்கும். தொடர்பாடல் துறையில், கணிணித் துறையில் இரண்டிலுமே இரு சொற்களும் பொருந்தும். இல்லை சுருக்கமாக *நெறி* என்றே சொல்லலாம். நெறி என்றால் ஒரு குறிப்பிட்ட திசை/முறைப்படி செல்லுதல்/நடத்தல். புரோட்டொக்கால் என்பது பணி அல்லது தொடர்பாடலுக்கான் நெறிமுறை. விதிமுறை என்பதும் அதுவே. நெறி என்ன என்றால் புரோட்டோக்கால் என்ன. வகுநெறி, தொடர்நெறி, தொடக்குநெறி என்று தேவைக்கும் இடத்துக்கும் ஏற்றார்போல செய்து கொள்ளலாம்.--செல்வா 00:30, 31 மார்ச் 2007 (UTC)  
:: நன்றி செல்வா. சில சொற்களை சற்று bold ஆக எடுத்தளாவுள்ளேன். தகுந்த மாதிரி உங்கள் கருத்துக்களையும் சொன்னால் நன்று. --Natkeeran 00:34, 31 மார்ச் 2007 (UTC)
# விக்கிப்பீடியா:கலைச்சொல் ஒத்தாசை/தொகுப்பு01

## Natkeeran 22:24, 6 நவம்பர் 2006 (UTC)

- Military-Academic Complex
- Military-Industrial Complex
- Military-Industrial-Government Complex
- Military-Inustrial-University Complex
# விக்கிப்பீடியா:கலைச்சொல் ஒத்தாசை/தொகுப்பு01

## Natkeeran 13:32, 10 செப்டெம்பர் 2006 (UTC)

- wikt:ta:popular culture
- wikt:ta:video game
- wikt:ta:clubbing
- wikt:ta:nightlife
# விக்கிப்பீடியா:கலைச்சொல் ஒத்தாசை/தொகுப்பு01

## Natkeeran 18:08, 17 ஜூலை 2006 (UTC)

### சூழலியல் ?

- wikt:ta:sustainability - தாங்குதிறன், வளம்குன்றா, சுததமய நிலைப்பாடு, நிலைநிற்குந்தரம், நிலைநிற்றல், நிலைப்பெறுந்தரம், தற்சார்புபெறுதல் (self-sustainability), நிலைஇயல்வு, பேண்தகைமை, பேண்தகு
- wikt:ta:sedentary-அமர்ந்தியங்கும்
- sedentary death syndrome
- wikt:ta:environment-சுற்றுச்சூழல், சூழல்
- wikt:ta:ecosystem--சூழூட்ட முறை
- wikt:ta:environmentalism-சுற்றுச்சூழலியம், சூழலியம்
# விக்கிப்பீடியா:கலைச்சொல் ஒத்தாசை/தொகுப்பு01

## வைகுண்ட ராஜா 01:42, 12 ஜூன் 2006 (UTC)

### சமயம்

- wikt:ta:pantheism - அத்துவிதம் (Source: http://dsal.uchicago.edu/dictionaries/winslow/), யாவுமிறை கொள்கை.
- panentheism -
- shamanism - மந்திர, சூனிய ??
- inclusivism - உள்வாங்கல், உள்வாங்கி, ஏற்றுக்கொண்டு ? கூட்டிக்கொண்மை (=கூட்டிக்கொள்ளுதல்) (கொண்மை என்றாலே அதுவே)
- exclusivism - தவிர்த்து, வேறுபடுத்தி, தனியாக ? தனிக்குழுமை
- phenomenology - (phenomena - இயல்நிகழ்ச்சிகள், நேர்வுகள்) சிறப்புநிகழ்வு, சிறப்புநிகழ்ச்சி, நேர்வுகள்.  
--Natkeeran 17:45, 30 ஜூன் 2006 (UTC)
# விக்கிப்பீடியா:கலைச்சொல் ஒத்தாசை/தொகுப்பு01

## மு.மயூரன் 08:40, 30 ஜூன் 2006 (UTC)

### தகவல் தொழிநுட்பம்

- wikt:ta:porting (eg. porting application to various platforms), :en:Porting - கையாளதகு; (Portability - கையாண்மை) (Source: www.tcwords.com)
- wikt:ta:license - உரிமம்
- wikt:ta:patent - ஆக்க உரிமை
- **Lesser** general public License
- Libraries (eg. java libraries, lib packages in linux)
- Container Format (eg. ogg, avi)
# விக்கிப்பீடியா:கலைச்சொல் ஒத்தாசை/தொகுப்பு01

## மு.மயூரன் 08:40, 30 ஜூன் 2006 (UTC)

### இலக்கியம்

- Erotic Literature - பாலின்ப இலக்கியம்  
--Natkeeran 16:13, 30 ஜூன் 2006 (UTC)  
- Erotic Literature - காம இலக்கியம். பாலின்பம் என்பதைவிட காமம் பன்முக அர்த்தங்களை தரும் சொல்லாக இருக்கும் என நினைக்கிறேன்.  
--Mathi 07:40, 13 செப்டெம்பர் 2006 (UTC)
# விக்கிப்பீடியா:கலைச்சொல் ஒத்தாசை/தொகுப்பு01

## மு.மயூரன் 08:40, 30 ஜூன் 2006 (UTC)

### கணினி அறிவியல்

- Algorithm -- சரியான தமிழ்ச் சொல் ?? ? *படிமுறை* என்று இங்கே தரப்பட்டுள்ளது. -- Sundar <sup>\பேச்சு</sup> 08:02, 13 செப்டெம்பர் 2006 (UTC)
:தீர்முறை எனலாம்.--C.R.Selvakumar 00:39, 28 செப்டெம்பர் 2006 (UTC)
- Pointer -- சரியான தமிழ்ச் சொல் ??? தரவு முனையம்? தரவுச் சுட்டி? -- Sundar <sup>\பேச்சு</sup> 08:02, 13 செப்டெம்பர் 2006 (UTC); சுட்டு (நிரலாக்கம்)--Natkeeran 00:17, 28 செப்டெம்பர் 2006 (UTC)
- Sorting -- வரிசைப்படுத்துதல் சரிதானே!!!
--Mathi 07:46, 13 செப்டெம்பர் 2006 (UTC)
:சரிதான்.
# விக்கிப்பீடியா:கலைச்சொல் ஒத்தாசை/தொகுப்பு01

## பயனர்:சிவகுமார் வேண்டும் சொற்கள்

### CardioVascular System

- CardioVascular System - இரத்த ஓட்ட மண்டலம்? குருதி ஓட்ட அமைப்பு (/அமைப்புமுறை), குருதிப்பாய்ம அமைப்புமுறை, குருதிக்கால் அமைப்பு (ஆற்றுக்கால், நீர்க்கால் போல் குருதிக்கால்)
: *குருதிக்கால் அமைப்பு* நன்றாக இருக்கிறது. நன்றி செல்வா --Sivakumar <sup>\பேச்சு</sup> 19:26, 6 மார்ச் 2007 (UTC)
- Anatomy - உடற்கூறு (உடற்கூறு இயல்)  
Anatomy என்பதற்கு உடலமைப்பு இயல் எனவும் கூறலாம் என நினைக்கிறேன். ஆனால் உடற்கூறு இயலே சிறந்தது என நினைக்கிறேன். "குருதிக்கால் அமைப்பு" உங்களுக்குப் பிடித்து இருந்தது அறிய மகிழ்ச்சி.--செல்வா 19:31, 6 மார்ச் 2007 (UTC)  
குருதிக்கால் அமைப்பு என்ற பெயர் எனக்கும் மிகவும் பிடித்திருந்தது. நன்றி, செல்வா. உடற்கூறு இயலும் பொருத்தமே--Ravidreams 20:19, 6 மார்ச் 2007 (UTC)
# விக்கிப்பீடியா:கலைச்சொல் ஒத்தாசை/தொகுப்பு01

## பயனர்:சிவகுமார் வேண்டும் சொற்கள்

### Glacier

- Glacier - பனியாறு, பனியோடை??--சிவகுமார் <sup>\பேச்சு</sup> 08:42, 9 ஜனவரி 2008 (UTC)
# விக்கிப்பீடியா:கலைச்சொல் ஒத்தாசை/தொகுப்பு01

## தமிழ் சொற்கள் தேவை

யாராவது உதவுங்களேன். கீழ்க்கண்டவைகளுக்கு தமிழ் அர்த்தம்/சொற்கள் தேவை. :)  
- Director General of Police
- Inspector General
- Superindent of Police
- Commissioner of Police  
நன்றி
--யோகேஸ் 18:25, 3 மே 2007 (UTC)  

I don't know how to type in tamil. But still i want to make some contribution to tamil wiki.
  
Inspector General of police - 
Aaivaalar
காவல்துறை ஆய்வாளர்;  
Superindent of Police - 
Kankaanippaalar
காவல்துறை கண்காணிப்பாளர்;  
Commissioner of Police - 
Aanaiyar
காவல்துறை ஆணையர்;  
Director General of Police - 
Iyakkunar
காவல்துறை இயக்குநர்.  
நன்றிகளுடன்,
விஜயகுமார் - கோவையிலிருந்து
# விக்கிப்பீடியா:கலைச்சொல் ஒத்தாசை/தொகுப்பு01

## கணம், அண்டம்

கணிதத்தில் set என்ற ஆங்கிலச்சொல்லுக்கு 'கணம்' வழக்கில் நன்றாக ஊறிவிட்டது. சிலர் 'தொகுதி' என்றும் கூறுகின்றனர்.  
universe என்ற சொல்லுக்கு வானவியலில் 'அண்டம்' என்ற சொல் வழக்கிலிருக்கிறது.  
ஆனால் universe என்ற சொல் ஆங்கிலத்தில் வேறு ஒரு பொருளிலும் பயன்படுத்தப்படுகிறது. 'The universe of all sets'; 'The universe of all opinions'. இங்கெல்லாம் 'கணமோ' 'தொகுதியோ' 'அண்டமோ' சரிவராது. வேறு ஒரு தமிழ்ச்சொல் வேண்டும்.Universal Algebra' வை நான் 'அனைத்தியற்கணிதம்' என்று பயன்படுத்திக்கொண்டிருக்கிறேன். 'Universe' க்கு உதவி தேவை!  
--Profvk 18:44, 1 ஆகஸ்ட் 2007 (UTC)
:*முழுதி* என்னும் சொல்லை ஆளாலாம். தொழு என்றால் சேர்தல், கூடுதல் என்று பொருள். பறவை கூட்டத்தைத் தொழுதி என்பர். பல மாடுகள் கட்டி வைத்திருக்கும் இடத்தை தொழுவம் என்பர். தொழுதி என்பது போல் *முழுதி*, முழுமையும் கொண்டது என்னும் பொருளில் ஆளலாம் என நினைக்கிறேன். *முழுமையம்* என்றும் கூறலாம். இது ஒரு முதல்நிலை எண்ணப் பகிர்வுதான்.--செல்வா 23:24, 1 ஆகஸ்ட் 2007 (UTC)
# விக்கிப்பீடியா:கலைச்சொல் ஒத்தாசை/தொகுப்பு01

## உயிரின வகைப்பாட்டில் தேவைப்படும் முக்கிய சொல்

கருத்து தேவை. பார்க்கவும்: பேச்சு:இராச்சியம் (உயிரியல்)
--செல்வா 02:35, 16 மார்ச் 2008 (UTC)
# வார்ப்புரு:NBA

| கிழக்குக் கூட்டம் | மேற்குக் கூட்டம் |  |  |  |  |  |
| --- | --- | --- | --- | --- | --- | --- |
| **அட்லான்டிக்** | **மத்திய** | **தென்கிழக்கு** | **வட மேற்கு** | **பசிஃபிக்** | **தென்மேற்கு** |  |
| பாஸ்டன் செல்டிக்ஸ் | சிகாகோ புல்ஸ் | அட்லான்டா ஹாக்ஸ் | டென்வர் நகெட்ஸ் | கோல்டன் ஸ்டேட் வாரியர்ஸ் | டாலஸ் மேவரிக்ஸ் |  |
| நியூ ஜெர்சி நெட்ஸ் | கிளீவ்லன்ட் கேவலியர்ஸ் | ஷார்லட் பாப்கேட்ஸ் | மினசோட்டா டிம்பர்வுல்வ்ஸ் | லாஸ் ஏஞ்சலஸ் க்ளிப்பர்ஸ் | ஹியூஸ்டன் ராக்கெட்ஸ் |  |
| நியூ யோர்க் நிக்ஸ் | டிட்ராயிட் பிஸ்டன்ஸ் | மயாமி ஹீட் | போர்ட்லன்ட் டிரயில் பிளேசர்ஸ் | லாஸ் ஏஞ்சலஸ் லேகர்ஸ் | மெம்ஃபிஸ் கிரிச்லீஸ் |  |
| பிலடெல்பியா 76அர்ஸ் | இந்தியானா பேசர்ஸ் | ஒர்லான்டோ மேஜிக் | ஓக்லஹோமா நகர் தண்டர் | பீனிக்ஸ் சன்ஸ் | நியூ ஓர்லியன்ஸ் ஹார்னெட்ஸ் |  |
| டொராண்டோ ராப்டர்ஸ் | மில்வாக்கி பக்ஸ் | வாஷிங்டன் விசர்ட்ஸ் | யூட்டா ஜேஸ் | சேக்ரமெண்டோ கிங்ஸ் | சான் அன்டோனியோ ஸ்பர்ஸ் | } |
# ஒகேனக்கல் கூட்டு குடிநீர்த் திட்டம்

யில் ஒகேனக்கல் அருவி ]]
**ஒகேனக்கல் கூட்டு குடிநீர்த் திட்டம்** என்பது தமிழக மக்களின் குறிப்பாக தர்மபுரி - கிருஷ்ணகிரி மாவட்ட மக்களின் குடிநீர் பிரச்சனையை தீர்க்க தமிழக அரசு முன்வைத்த ஒரு திட்டமாகும். இத்திட்டத்திற்கான மொத்தச் செலவாக நிர்ணயிக்கப்பட்டுள்ள 13.34 பில்லியன் ரூபாய்களில் 12.4 பில்லியன் ரூபாய்களை ஜப்பானின் பன்னாட்டு கூட்டுறவு வங்கி வழங்க இருக்கிறது. மீதமான செலவை தமிழ்நாடு அரசு பொறுப்பேற்கும். இத்திட்டத்திற்கான அடிக்கல்லை தர்மபுரி, ஒகேனக்கலில் பெப்ரவரி 26, 2008 இல் தமிழக முதலமைச்சர் மு. கருணாநிதி நாட்டினார். இத்திட்டத்தினால் மூன்று நகராட்சிகளில் உள்ள 6,755 குடிமனைகள், 17 ஊராட்சிகள், மற்றும் 18 பேரூராட்சிகளில் உள்ள கிட்டத்தட்ட மூன்று மில்லியன் மக்கள் பயனடைவர் என எதிர்பார்க்கப்படுகிறது. மேலும் இத் திட்டத்தின் மூலம் தர்மபுரி, கிருஷ்ணகிரி மாவட்டங்களில் நீரில் புளோரைடு அதிகமாக இருப்பதை குறைத்து நீர் தூய்மைபடுத்தப்பட்டு மக்களுக்கு வழங்கப்படும்..  
இத்திட்டத்திற்கு கர்நாடக பாஜக அரசியல்வாதிகள் எதிர்ப்பு தெரிவித்துவருகிறார்கள். கர்நாடக முதல்வர் எடியூரப்பா போராட்டத்தை முன்னின்று நடத்தினார். இத்திட்டம் நடைபெறும் ஒகேனக்கல் பகுதி கர்நாடகத்திற்கு சொந்தம் என்பது அவர்கள் வாதம்.
# வார்ப்புரு:Administrator

<div id="featured-star">  
</div><includeonly></includeonly><noinclude>
# வார்ப்புரு:Administrator

## Usage notes

- &mdash; uses
:* &mdash; uses the same image, but smaller:
- &mdash; uses
- &mdash; uses , a combination of the three images
- &mdash; uses
- &mdash; uses  
ar:قالب:إدا
ga:Teimpléad:Riarthóir
sl:Predloga:Uporabnik admin
zh:Template:Admin
</noinclude>